पादरी ने कहा था- इससे जन्नत मिलेगी, अब पुलिस कब्र से शव निकाल रही
African Country Kenya Mass Suicide Case - अफ्रीका के देश केन्या में एक ईसाई पास्टर के कहने पर 29 लोगों ने भूखा रहकर सामूहिक आत्महत्या कर ली। पुलिस ने इन लोगों के शवों को किल्फी प्रांत में शाकाहोला के जंगल से बरामद किया
अफ्रीका के देश केन्या में एक ईसाई पादरी के कहने पर 29 लोगों ने भूखा रहकर सामूहिक आत्महत्या कर ली। पुलिस ने इन लोगों के शवों को किल्फी प्रांत में शाकाहोला के जंगल से बरामद किया।
दरअसल, गुड न्यूज इंटरनेशनल चर्च के पादरी ने इन लोगों को कहा था कि अगर ये भूखे रह कर खुद को दफन कर लेते हैं तो इनकी मुलाकात जीसस से होगी और इन्हें स्वर्ग नसीब होगा। अब इन लोगों के शवों को निकालने का काम तीन दिनों से चल रहा है।
कब्र से निकाले एक ही परिवार के 5 लोग
केन्या की पुलिस ने एक कब्र से तो एक ही परिवार के 5 लोगों को निकाला है। जो एक साथ जीसस से मिलना चाहते थे। पुलिस को अभी तक 65 कब्र मिली हैं। इनसे लोगों को निकालने का काम चल रहा है।
पुलिस को लग रहा है कि मरने वालों का आंकड़ा और भी बढ़ेगा। पुलिस इस उम्मीद में कब्र खोद रही है कि हो सकता है कोई व्यक्ति अब भी जिंदा हो। हालांकि, उनके हाथ सिर्फ मरे हुए लोगों के शरीर ही लग रहे हैं। इनमें कई बच्चे भी शामिल हैं।
पादरी खुद को निर्दोश बता रहा
घटना का खुलासा होने के बाद पुलिस ने पॉल मैकेंजी नाम के पादरी को गिरफ्तार कर लिया। हालांकि वो लगातार कह रहा है कि उसने लोगों को आत्महत्या के लिए प्रेरित नहीं किया था। उसका कहना है कि उसने 2019 में ही चर्च को बंद कर दिया था। हालांकि, पुलिस ने उसे बेल पर छोड़ने से इनकार कर दिया है।
न्यूज वेबसाइट 'केन्या डेली' के मुताबिक पुलिस अब सभी शवों से डीएनए सैंपल इकट्ठा कर रही है। ताकि ये साबित हो सके कि लोग भूखे रहने से ही मरे थे।
पहले भी पादरी की वजह से दो बच्चों की मौत हुई थी
पादरी पॉल मैकेंजी की वजह से इससे पहले भी दो बच्चों की मौत हो गई थी। तब उनके माता-पिता की शिकायत पर उसके खिलाफ केस दर्ज हुआ था। उस समय उसे 10 हजार केन्यन शिलिंग यानी 6 हजार रुपए के जुर्माने पर छोड़ दिया गया था। इसके बूाद जब 14 अप्रैल को पुलिस को 11 लोगों के शव में मिले तो उसे फिर से पकड़ा गया।
मास सुसाइड से जुड़ी ये खबर भी पढ़ें...
बिहार में पूरे परिवार ने आत्महत्या कर ली:भारत में 5 साल में दोगुने हुए मामले; लोग क्यों कर रहे हैं मास सुसाइड?
9 नवंबर 2022, बिहार के नवादा में कर्ज से परेशान एक ही परिवार के 6 लोगों ने जहर खाकर आत्महत्या कर ली। इससे करीब 5 महीने पहले 5 जून को बिहार के ही समस्तीपुर में एक परिवार के 5 लोग एक साथ फंदे से लटके मिले थे। पूरी खबर यहां पढ़ें...